# Jadranka Kosor

*Za ostale upotrebe, pogledajte Kosor.*

|  |
| --- |
|  |

|  |
| --- |
| Jadranka Kosor |
|
Kosor na samitu Europske pučke stranke (2011) |
|

---

Vođa oporbe
 |
| **Na dužnosti** 23. decembar 2011 – 21. maj 2012
 |
| Predsjednik vlade
 | Zoran Milanović
 |
| Prethodnik
 | Zoran Milanović
 |
| Nasljednik
 | Tomislav Karamarko
 |
|

---

premijer Hrvatske
 |
| **Na dužnosti** 6. jul 2009 – 23. decembar 2011
 |
| Predsjednik
 | Stjepan Mesić Ivo Josipović
 |
| Prethodnik
 | Ivo Sanader
 |
| Nasljednik
 | Zoran Milanović
 |
|

---

predsjednica Hrvatske demokratske zajednice
 |
| **Na dužnosti** 4. jul 2009 – 21. maj 2012
 |
| Prethodnik
 | Ivo Sanader
 |
| Nasljednik
 | Tomislav Karamarko
 |
|

---

 |
| Rođen/a
 | 1. jula 1953.  (1953-07-01) Pakrac, NR Hrvatska, FNRJ (danas Hrvatska) |
| Politička stranka
 | Hrvatska demokratska zajednica (1994 - 2013)
 |
| Ostale političke afilijacije
 | SKH/SKJ (1972 - 1990) |
| Alma mater
 | Sveučilište u Zagrebu
 |
| Religija
 | rimokatoličanstvo
 |

**Jadranka Kosor** (Pakrac, 1. srpnja 1953.) je hrvatska političarka, koja se od 2009. do 2011. nalazila na mjestu predsjednice Vlade Republike Hrvatske a od 2009. do 2012. je vodila HDZ.

## Novinarska karijera

Diplomirala je na Pravnom fakultetu u Zagrebu. Profesionalnu karijeru posvetila je novinarstvu, od 1972. bila je dopisnica Večernjeg lista i Radio Zagreba. Od 1991. do 1995. na Hrvatskom radiju je vodila emisije za prognanike, izbjeglice i stradalnike iz Domovinskog rata.

## Politička karijera

Godine 1995. postala je potpredsjednica HDZ, a te je godine izabrana i u Hrvatski sabor. Potpredsjednicom HDZ-a bila je do 1997. godine. Do 2000. obnašala je dužnost potpredsjednice Sabora. Od 1999. do 2002. predsjednica stranačke Zajednice žena "Katarina Zrinski". U Sabor je ponovno ušla 2000., a dvije godine kasnije izabrana je za zamjenicu predsjednika HDZ-a na VII. Općem saboru HDZ-a. Na parlamentarnim izborima 2003. godine ponovno je izabrana za zastupnicu u Hrvatskom saboru u I. izbornoj jedinici (Zagreb), ali je svoj mandat stavila u mirovanje jer je imenovana za potpredsjednicu Vlade Republike Hrvatske zaduženu za socijalna pitanja, te ministricom obitelji, branitelja i međugeneracijske solidarnosti. Dužnost potpredsjednice Vlade i ministrice u vladama premijera Sanadera obnašala je do 2009. godine.

Na predsjedničkim izborima 2005. godine, kao kandidatkinja HDZ-a izgubila je u drugom krugu od Stjepana Mesića.

Nakon ostavke premijera Sanadera, 3. srpnja 2009. Predsjednik Republike povjerio joj je mandat za sastavljanje Vlade.

Dana 6. srpnja 2009. nova Hrvatska vlada na čelu s Jadrankom Kosor dobila je povjerenje većine saborskih zastupnika u glasovanju na kraju zasjedanja. Nekoliko mjeseci nakon dolaska na vlast je sa slovenskim kolegom Borutom Pahorom postigla sporazum o rješavanju hrvatsko-slovenskog graničnog spora, čime bi se trebala ukloniti slovenska blokada ulaska Hrvatske u EU. Nakon tih događaja Kosor je, suprotno očekivanjima, stekla veliku popularnost u velikom dijelu hrvatske javnosti. Ona se još više pojačala nakon što je početkom 2010. Sanadera dala izbaciti iz stranke nakon javne kritike njene politike. Tako stečena popularnost, međutim, nije dugo potrajala, što se tumači ekonomskom krizom i percepcijom da Kosor ne može povlačiti oštre poteze kako bi je suzbila. Zbog toga su za vrijeme njenog mandata vladajuću koaliciju napustile Hrvatska stranka umirovljenika i Hrvatska socijalno-liberalna stranka. U februaru 2011. se preko Facebooka organizirao masovni protestni pokret koji traži njenu ostavku i raspisivanje prijevremenih izbora.

Početkom decembra 2011. je HDZ pod njenim vodstvom teško poražena, te je bila prisiljena predati vlast opozicijskoj Kukuriku koaliciji na čelu sa Zoranom Milanovićem koji je postao novi premijer.

Poslije izgubljenih izbora se kandidirala na unutarstranačkim izborima za predsjednicu stranke. Na 17. općem saboru održanom 21. maja 2012. je eliminirana u prvom krugu, te je bila prisiljena predati dužnost pobjedniku Tomislavu Karamarku. Početkom 2013. je isključena iz stranke.

## Nepolitičke aktivnosti

Dobitnica je nagrade "Zlatno pero" Hrvatskog novinarskog društva, nagrade Europske zajednice za humanitarni rad, nagrade Europski krug Hrvatskog europskog doma, nagrade za životno djelo "Ivan Šibl" HRT-a, počasno članstvo u Udruzi roditelja poginulih branitelja, a i počasna je dopredsjednica Udruge gluhoslijepih "Dodir". Od 2007. je počasna predsjednica HVIDR-e.

Objavila je četiri knjige (dvije o Domovinskom ratu, dvije poezije). Govori engleski i njemački. Majka je jednog sina.

## Reference

* [1] Arhivirano 2009-07-04 na Wayback Machine-u

## Vanjske veze

* Biografija na stranicama MOBMS-a Arhivirano 2008-12-21 na Wayback Machine-u